Avainsanat

Tiivistelmä



Avainsanat

1. Henkilöiden vapaa liikkuvuus Sijoittautumisvapaus Palvelujen tarjoamisen vapaus Arkkitehdit Tutkintotodistusten ja muiden muodollista kelpoisuutta osoittavien asiakirjojen tunnustaminen Kansallinen säädös, jossa arkkitehdin toiminnan harjoittamista rajoitetaan sen perusteella, miten ammattikunta määritellään jäsenvaltiossa, jossa tutkintotodistus alun perin on annettu Tätä ei voida hyväksyä

(Neuvoston direktiivin 85/384/ETY 2 ja 10 artikla)

2. Henkilöiden vapaa liikkuvuus Sijoittautumisvapaus Rajoitukset Perustamissopimuksen 56 artiklan (josta on muutettuna tullut EY 46 artikla) tarkoitus Jäsenvaltioiden lainsäädännön lähentämisestä annettujen direktiivien olemassaolon vaikutukset

(EY:n perustamissopimuksen 56 artikla (josta on muutettuna tullut EY 46 artikla))

Tiivistelmä

1. Jäsenvaltio ei noudata direktiivin 85/384/ETY 2 ja 10 artiklan mukaisia velvoitteitaan, jos se ei salli tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi annetun direktiivin 85/384/ETY mukaisesti tunnustetun, toisen jäsenvaltion arkkitehtuurin alalla antaman tutkintotodistuksen haltijoiden harjoittaa muuta toimintaa kuin mitä he voisivat harjoittaa siinä maassa, josta he ovat peräisin, siellä annetun tutkintotodistuksen perusteella, elleivät he toimi yhteistyössä sellaisen toisen kyseisen ammatin harjoittajan kanssa, joka on kelpoinen kyseisen toiminnan harjoittamiseen ja jonka tutkintotodistus on myös tunnustettu vastaanottavan jäsenvaltion lainsäädännössä.

Kyseisen direktiivin 2 ja 10 artiklasta seuraa, että kun toiminta on vastaanottavan jäsenvaltion antaman tutkintotodistuksen haltijoina olevien arkkitehtien tavanomaisesti harjoittamaa toimintaa, maahan muuttavan arkkitehdin, jolla on direktiivin soveltamisalaan kuuluva tutkintotodistus, todistus tai muu muodollista kelpoisuutta osoittava asiakirja, on myös voitava aloittaa tämä toiminta, vaikka hänen tutkintotodistuksensa, todistuksensa tai muu muodollista kelpoisuutta osoittava asiakirjansa ei välttämättä osoita, että hän olisi saanut aineellisesti vastaavan koulutuksen. Vaikka onkin totta, että arkkitehtien ammattikunnan toimintamahdollisuuksien määrittely kuuluu vastaanottavan jäsenvaltion kansallisen lainsäädännön alaan, vaatimus vastavuoroisesta tunnustamisesta merkitsee, että jos jäsenvaltio katsoo tietyn toiminnan olevan näiden toimintamahdollisuuksien mukaista, myös maahan muuttavilla arkkitehdeillä on oikeus tämän toiminnan aloittamiseen.

( ks. 3738 ja 45 kohta sekä tuomiolauselman 1 kohta )

2. Perustamissopimuksen 56 artiklan (josta on muutettuna tullut EY 46 artikla) tarkoituksena ei ole pidättää tiettyjä asiaryhmiä jäsenvaltioiden yksinomaisessa toimivallassa, vaan siinä sallitaan poikkeaminen vapaan liikkuvuuden periaatteesta kansallisin säännöksin, sikäli kuin tämä on sillä hetkellä ja jatkossakin perusteltua tavoiteltujen päämäärien saavuttamiseksi. Perustamissopimuksen 56 artiklaan ei voida enää perustellusti vedota, jos määrätyn kohteen suojelemiseksi tarvittavien toimenpiteiden yhdenmukaistamisesta on annettu yhteisön direktiivejä; tällöin asianmukaiset valvonta- ja suojelutoimenpiteet on toteutettava lainsäädännön lähentämiseksi annettua kyseistä direktiiviä noudattaen.

( ks. 4142 kohta )